text: Tot i que la convocatòria s'ha obert a llogaters no hi ha hagut cap demanda d'aquest col·lectiu
  2 min. Andorra la Vella 15/08/2019 11:12
  651x366 El director de l'Oficina de l'Energia i del Canvi Climàtic, Carles Miquel, en la presentació de la darrera convocatòria del Renova. / M. F. (ANA) El director de l'Oficina de l'Energia i del Canvi Climàtic, Carles Miquel, en la presentació de la darrera convocatòria del Renova. / M. F. (ANA)
  La convocatòria 2019 del programa Renova, que es va obrir el mes de març, ha rebut fins a finals de juliol un total de 90 sol·licituds d'ajut. De moment, tal com assenyalen des de l'executiu, aquest volum de peticions és lleugerament inferior al registrat durant el mateix període de l'any 2018, però un 28% superior a la mitjana registrada des que el programa es va posar en marxa, el 2011. Aquest total de sol·licituds representa gairebé 400.000 euros sol·licitats en concepte de subvenció directa i al voltant de 150.000 euros en avals de préstecs preferents. Cal recordar, en aquest sentit, que la dotació pressupostària és d' 1.342.440 euros per a subvencions i 12.712.948 per a avals bancaris.
  El volum de les obres presentades en el marc d'aquestes ajudes ascendeixen a un cost total de 2,3 milions d'euros, sent l'i mport mitjà per actuació d'uns 26.000 euros. Segons assenyalen des del ministeri de Medi Ambient, Agricultura i Sostenibilitat, enguany es repeteix la tendència dels darrers anys del programa, en relació a la tipologia d'actuacions. D'aquesta manera, les que predominen són les relacionades amb la millora de l' eficiència energètica (representen el 73% de les sol·licituds), la implementació d' energies renovables (12%) i les combinacions d'aquestes dues actuacions (8%). El conjunt de sol·licituds relatives a la millora de l'eficiència energètica i la promoció d'energies renovables suposen, per tant, el 93% de les sol·licituds rebudes, segons les mateixes dades.
  En menor mesura, es recullen sol·licituds relatives a actuacions de millora de l' accessibilitat i de millora de la seguretat industrial de les instal·lacions.